
         Հավելված N 2
               ՀՀ կառավարության 2026 թվականի







            հուլիսի 23-ի N           - Ա որոշման
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ԱՐԱՐԱՏ ՀԱՄԱՅՆՔԻ ԱՐԱՐԱՏ ՔԱՂԱՔԻ Ս․ ՇԱՀՈՒՄՅԱՆ ՓՈՂՈՑ 20 ԵՎ 37/1 ՀԱՍՑԵՆԵՐՈՒՄ ԿԱՌՈՒՑԱՊԱՏՄԱՆ ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՈՒՄ  ՀՈՂԱՄԱՍԵՐԻ ՆՎԻՐԱԲԵՐՈՒԹՅԱՆ ԳՈՐԾԱՐՔԻ ՀԻՄՆԱԿԱՆ 
ՊԱՅՄԱՆՆԵՐԸ

 
	  1. Նվիրաբերողը
	Արարատի մարզ, Արարատ համայնք, ի դեմս` համայնքի ղեկավարի

	  2. Նվիրառուն
	«ՄԼ ՄԱՅԻՆԻՆԳ» սահմանափակ պատասխա​նատվությամբ ընկերություն (այսուհետ՝ ընկերություն)

	  3. Առարկան
	1) Արարատի մարզի Արարատ համայնքի Արարատ քաղաքի Ս. Շահումյան փողոց 20 հասցեում 0.25608 հա բնա​կա​վայ​րերի բնակելի կառուցապատման հողամաս (առկա է քանդ​ման ենթակա 1231.3 քառ. մ մակերեսով ինքնակամ անա​վարտ շինություն), կադաստրային ծածկագիր՝ 03-002-0016-0092, սեփականության վկայական՝ 11112025-03-0065.
2) Արարատի մարզի Արարատ համայնքի Արարատ քաղաքի Ս. Շահումյան փողոց 37/1 հասցեում 0.10762 հա բնա​կա​վայ​րերի բնակելի կառուցապատման հողամաս (առկա է քանդ​ման ենթակա 451.11 քառ. մ մակերեսով ինքնակամ անա​վարտ շինություն), կադաստրային ծածկագիր՝ 03-002-0015-0147, սեփականության վկայական՝ 03112025-03-0057

(այսուհետ միասին` գույք):

	  4. Պայմանագրի կնքման ժամկետը
	Ծրագրի իրականացման նպատակով համայնքը ընկե​րու​թյան հետ կնքում է գույքի նվիրաբերության պայմանագիր (նվիրաբերության վերաբերյալ որոշումն ընդունելուց հետո 1 (մեկ) ամսվա ընթացքում):

	  5. Սեփականության իրավունքի փոխանցումը
	Ընկերության սեփականության իրավունքը գույքի նկատ​մամբ ծագում է նվիրաբերության պայմանագրերից ծագող իրավունքների պետական գրանցման պահից:

	  6. Պայմանագրի կնքման և պետական գրանցման ծախսերը 
	Նվիրաբերության պայմանագրի կնքման և դրանից բխող իրավունքների պետական գրանցման հետ կապված ծախ​սերը հոգում է ընկերությունը:

	  7.Կողմերի պարտավորությունները
	1) նվիրաբերողը պարտավորվում է՝

ա. նվիրառուին տրամադրել երրորդ անձանց իրավունքներից և փաստացի տիրապետումից ազատ գույքը.
2) նվիրառուն պարտավորվում է՝

ա. ծրագիրն իրականացնել դրա մեկնարկից հետո 5 (տարվա) ընթացքում,
բ. գույքն օգտագործել բացառապես ծրագրի իրականացման շրջանակներում,
գ. գույքը, մինչև պայմանագրով ստանձնած պարտավորու​թյունների ամբողջական կատարումը, օտարել միայն նվիրա​բերողի գրավոր համաձայնությամբ: Գույքը նոր գնորդին կարող է օտարվել միայն ընկերության հետ կնքված պայ​մանագրով ամրագրված պարտավորու​թյուն​ները նոր գնորդի կողմից ստանձնելու դեպքում,
դ. ծրագրի մեկնարկից հետո 5 (հինգ) տարվա ընթացքում ծրագրի իրականացման համար նախատեսված հողատա​րածքներում`

իրականացնել ինքնակամ անավարտ շինությունների քանդումը,

կառուցել բազմաբնակարան բնակելի շենքերը,

48 բնակարաններ և 686 քառ. մ մակերեսով հասարակական տարածք սեփականության իրավունքով անհատույց փո​խան​​ցել Արարատ համայնքին,
ե. ծրագրի մեկնարկից հետո յուրաքանչյուր 6 (վեց) ամիսը մեկ համայնքին տեղեկություն ներկայացնել ծրագրի իրա​կանացման ընթացքի վերաբերյալ։ Հաշվետվու​թյուն​ները սահմանված ժամկետում չներկայացնելու դեպքում 60-օրյա (վաթսունօրյա) ժամկետում Արարատ համայնքի բյուջե վճարել տուգանք 1.000.000 (մեկ միլիոն) դրամ: Հաշվետվու​թյունները պետք է հավաստեն ընկերության կողմից ծրագրի իրակա​նաց​ման նպատակով արված ծախսերը և կատար​ված աշխատանքների ծավալները,
զ․ բացառել գույքի այնպիսի օտարումը, գրավադրումը, վար​ձակալության կամ օգտագործման տրամադրումը կամ այլ ձևով ծանրաբեռնումը, որը կխոչընդոտի 48 բնակա​րանների և 686 քառ. մ մակերեսով տարածքի` համայնքին սեփա​կա​նության իրավունքով փոխանցելուն:

	  8.Կողմերի պատասխանատվությունը

	1) կողմերը, Հայաստանի Հանրապետության օրենսդրության համաձայն, պատասխանատվություն են կրում պայմանագրի պայմանների խախտման համար.
2) այն պարագայում, երբ ծրագրի մեկնարկից հետո 5 (հինգ) տարվա ընթացքում ամբողջ ծավալով չի իրա​կանացնում ծրագիրը, ապա գույքը, դրանում արված անբաժանելի բարե​լավումներով հանդերձ, սեփականության իրավունքով և առանց փոխհատուցման անցնում է նվիրա​բերողին: Նվիրաբերողն իրավունք է ձեռք բերում լուծելու պայմա​նագիրը, որի ար​դյուն​քում կդադարեցվի վերջինիս սեփա​կանության իրա​վունքը: Մինչև պայմանագրի լուծման պահը նվիրառուի կողմից կատարված ներդրումները չեն վերադարձվում.
3) պայմանագրի այլ պայմանների խախտման համար պա​տաս​խանատվությունը սահմանվում է պայմանագրով:


              ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
        ՎԱՐՉԱՊԵՏԻ ԱՇԽԱՏԱԿԱԶՄԻ
                         ՂԵԿԱՎԱՐԻ ՏԵՂԱԿԱԼ

    Ա. ԽԱՉԱՏՐՅԱՆ
